OpenLLM-France/wikimedia huggingface dataset:
# L'Oréal

L'Oréal (Euronext OR) és una empresa internacional d’atenció personal amb seu a Clichy-sur-Seine, Alts del Sena, amb domicili social a París. És la companyia de cosmètica més gran del món i ha desenvolupat activitats en el camp centrades en el color del cabell, la cura de la pell, la protecció solar, el maquillatge, el perfum i la cura del cabell.

## Referències

* ↑ Nestle waits for market pressures to soften Hershey
* ↑ REVIEW: L’Oreal Men Expert Hydra Energetic

## Enllaços externs

* loreal.fr
# Chella

«Chella» té aquests significats:
* Xella, oficialment en castellà Chella, és una població de la província de València
* Chella o Shalla, antiga població del Marroc
# Casual

La subcultura casual és una part del món del futbol que es caracteritza pel hooliganisme i el lluïment de marques cares de roba. La subcultura es va originar a Anglaterra a principis dels anys 1980 quan molts hooligans van començar a portar roba de disseny de marques com Stone Island, CP Company, Lacoste, Sergio Tacchini, Fila, Fred Perry i Lyle & Scott combinada amb roba esportiva, per a evitar cridar l'atenció de la policia i per a intimidar els rivals. En no dur els colors de llur club, aparentment era més fàcil infiltrar-se en grups rivals i entrar als seus pubs. Alguns casuals han portat peces de roba similars a les que porten els mods. La subcultura casual s'ha retratat en pel·lícules i programes de televisió com ID, The Firm i The Football Factory.

## Història

La subcultura casual van començar a mitjans de la dècada de 1970. Un dels antecedents coneguts va ser la tendència dels joves del Liverpool Football Club a començar a vestir-se de manera diferent als altres aficionats al futbol: amb jaquetes Peter Storm, texans de cama recta i quets Adidas. Els aficionats del Liverpool van ser els primers a portar moda continental que adquirien mentre seguien el seu equip en competicions europees.
Segons el periodista Colin Blaney, una subcultura coneguda com a Perry Boys, que es va originar a mitjans dels anys 1970, va ser l'altre precedent dels casuals. Els Perry Boys eren hooligans del Manchester United Football Club repentinats i que portaven roba esportiva, samarretes Fred Perry i quets Dunlop Green Flash.

## Referències

* ↑ Steve Redhead Soccer and Society, 5, 3, Autumn 2004, pàg. 392–403. DOI: 10.1080/1466097042000279625.
* ↑ Juliet Ash, Lee Wright (chapter author: Deborah Lloyd). «Assemblage and subculture: the Casuals and their clothing». A: Routledge. Components of dress: design, manufacturing, and image-making in the fashion industry. illustrated, 1988, p. 100–106. ISBN 0-415-00647-3.
* ↑ Ken Gelder (chapter author: Phil Cohen). «Subcultural conflict». A: Routledge. The Subcultures Reader, 2005, p. 91. ISBN 978-0-415-34416-6.
* ↑ Hofmann, Markus. «Cómo los ultras violentos pusieron de moda la ropa pija», 25-04-2018. [Consulta: 29 agost 2019].
* ↑ Allt, Nicholas. The Boys From The Mersey. first. MILO, 2004, p. 39–54. ISBN 1 903854 39 3.
* ↑ «British Style Genius», 19-08-2013. [Consulta: 19 agost 2013].
* ↑ «Perry Boys: la subcultura eclipsada de Manchester», 04-02-2018. [Consulta: 29 agost 2019].
* ↑ Blaney, Colin. Undesirables. John Blake, 2014, p. 7. ISBN 978-1782198970.

## Enllaços externs

* «Casual Dress Essential», The Guardian
* Emotional Hooligan: Post-Subcultural Research and the Histories of Britain's Football Gangs
# Amdocs

Amdocs (en hebreu: אמדוקס) és una empresa de programari i un proveïdor de serveis. Les seves solucions pels clients inclouen des de sistemes de suport empresarial, sistemes de suport operatiu, control de xarxa i optimització per a línies múltiples empresarials, fins a xarxes sense fils, banda ampla, cable i serveis de satèl·lit.
La companyia també ofereix serveis financers mòbils a proveïdors de servei i institucions financeres, serveis punt-a-punt, bases de dades, solucions analítiques, publicitat, productes en mitjans de comunicació, serveis de màrqueting, incloent un directori de publicacions. Amdocs manté oficines a sis continents amb suport i centres de desenvolupament localitzats a tot el món, incloent Austràlia, Brasil, Canadà, Xipre, Índia, Irlanda, Israel, Regne Unit i els Estats Units d'Amèrica.
La companyia va ser fundada el 1982 com una branca de les pàgines grogues, de la companyia telèfonica d'Israel, que va ser propietat del Grup Aurec sota el comandament de l'empresari Morris Kahn. Juntament amb uns altres empleats de les pàgines grogues israelianes, Kahn va desenvolupar un programa de facturació i amb en Boaz Doten va establir una companyia que va anomenar Sistemes Aurec de Directori i Informació per a vendes de programari.
El 1985, Southwestern Bell Empresa va comprar un 50 per cent d'Aurec, i el seu nom va canviar a Amdocs. Dos anys després el Grup Aurec va vendre la resta de la seva participació valorada en un bilió de dòlars americans.
Entre els anys 1990 i 1995, Amdocs es va diversificar expandint-se primer cap al servei telefònic i l'espai mòbil. Amb els anys, Amdocs ha continuat expandint el seu producte i les seves ofertes de serveis, tant per a la creació, com per a les adquisicions. La companyia va ser cotitzar en la Borsa de Nova York entre els anys 1998 i 2014, i actualment cotitza en el NASDAQ.

## Directors

* El 1982, Boaz Doten va arribar a Amdocs com a primer president i CEO
* El 1995, Avi Naor va reemplaçar a Boaz Doten
* En 2002, Dov Baharav va reemplaçar a Avi Naor
* En novembre de 2010, Eli Gelman va reemplaçar a Dov Baharav.

## Referències

* ↑ «AMDOCS LTD (DOX) 20-F Form Annual Report 2009». Arxivat de l'original el 2012-02-25. [Consulta: 24 abril 2016].
* ↑ «#937 Morris Kahn». Forbes.com, 12-02-2010.
* 1 2 3 Georgi, Anat; Grimland, Guy. «Confessions of a 'start-up junkie'», 09-05-2011. [Consulta: 12 maig 2011].
* ↑ «AIG's Joint Venture Insurance Company In Israel Receives License To Market Life Insurance», 09-06-1999.
* ↑ «Dov Baharav to Succeed Avi Naor as President and CEO of Amdocs Management Limited - Eff. Oct 1, 2002; Naor to Become Vice Chairman of the Board», 13-03-2002.
* ↑ «Amdocs Announces Eli Gelman to Succeed Dov Baharav as President and CEO in Early Calendar 2011», 06-09-2010.
# François Migault

François Migault va ser un pilot de curses automobilístiques francès que va arribar a disputar curses de Fórmula 1. Va néixer el 4 de desembre del 1944 a Le Mans, França.
Va debutar a la novena cursa de la temporada 1972 (la 23a temporada de la història) del campionat del món de la Fórmula 1 el GP d'Àustria al circuit de Österreichring el 13 d'agost del 1972.
Va participar en un total de setze curses puntuables pel campionat de la F1, disputades en tres temporades (1972, 1974 i 1975). Va aconseguir un catorzè lloc com a millor classificació en una cursa i no va assolir cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1972 | Darnvall Connew | Connew | Cosworth | ARG | SUD | ESP | MON | BEL | FRA | GBR | ALE | AUT Ret | ITA | CAN | USA | | | | - | 0 |
| 1974 | Team BRM | BRM | BRM | ARG Ret | BRA 16 | SUD 15 | ESP Ret | BEL 16 | MON Ret | SUE | | FRA 14 | GBR NC | ALE NVQ | AUT | | | | - | 0 |
| 1974 | Team BRM | BRM | BRM | | | | | | | | HOL Ret | | | | | ITA Ret | CAN | USA | - | 0 |
| 1975 | Embassy Racing / Graham Hill | Hill | Cosworth | ARG | BRA | SUD | ESP Ret | MON | BEL Ret | SUE | HOL | | | | | | | | - | 0 |
| 1975 | Frank Williams Racing Cars | Williams | Cosworth | | | | | | | | | FRA NVS | GBR | ALE | AUT | ITA | USA | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 16 | 0 | 0 | 0 | 0 | 0 |
# Antoni Fitó i Baucells

Antoni Fitó i Baucells (Barcelona, 1969) és un advocat i empresari català, vicepresident primer de la Cambra de Comerç de Barcelona des del 2021, membre del Consolat de Mar i vicepresident del Tribunal Arbitral de Barcelona. Així mateix, és patró de Barcelona Capital Nàutica AC-24, entitat responsable de la 37a edició de la Copa Amèrica de Vela, que se celebrarà a Barcelona el 2024.
Fins al 2022 formà part del consell d'administració de l'empresa Semillas Fitó com a representant de la cinquena generació del negoci familiar. A juliol del 2023 era conseller de la filial Pere Quart, SL. A més a més, des del 2000 és soci fundador del despatx 453 Law Firm. El 2019 fou elegit vocal del ple de la Cambra de Comerç de Barcelona. Concorre amb la candidatura Eines de País a les eleccions al ple de l'entitat que se celebraran a la tardor del 2023.
El 2016 fou un dels ponents de la proposta de Constitució de Catalunya elaborada per Constituïm. El 2017 fou secretari de la sindicatura territorial de Barcelona ocupada de supervisar el desenvolupament del referèndum sobre la independència de Catalunya del 2017. Fou membre del patronat de la Fundació Bancària la Caixa des del juliol del 2020 fins al 2023.

## Referències

* 1 2 3 4 Busquets, E. «Toni Fitó: "Tenim una edat òptima per assumir responsabilitats"». VIA Empresa, 15 gener 2023. [Consulta: 22 juliol 2023].
* ↑ «Frederic Munné, nou president del Tribunal Arbitral de Barcelona». El Jurista, 10 maig 2022. [Consulta: 22 juliol 2023].
* ↑ «La Fundació Barcelona Capital Nàutica presenta els projectes de llegat en el marc de la Copa Amèrica». Barcelona Capital Nàutica, 30 març 2023. [Consulta: 28 juliol 2023].
* ↑ «El Ple». Cambra Oficial de Comerç, Indústria i Navegació de Barcelona. [Consulta: 28 juliol 2023].
* ↑ «Candidatura». Eines de País. [Consulta: 27 juliol 2023].
* ↑ «El debat de les idees: Una proposta de Constitució com a eina de reflexió». Constituïm, 2016. Arxivat de l'original el 2023-05-31. [Consulta: 22 juliol 2023].
* ↑ «La fiscalia espanyola es querella contra els membres de la Sindicatura Electoral». VilaWeb, 14 setembre 2017. [Consulta: 22 juliol 2023].
* ↑ «Antoni Fitó Baucells, nuevo patrono de la Fundación Bancaria La Caixa» (en castellà). Crónica Global, 27 juliol 2020. [Consulta: 22 juliol 2023].
* ↑ Segovia, C. «La independentista Cámara de Barcelona nombra un representante minoritario en la cúpula de la Caixa» (en castellà). El Mundo, 27 juliol 2020. [Consulta: 22 juliol 2023].
# Festival d'escacs de Gibraltar

El Festival d'escacs de Gibraltar (en anglès, Tradewise Gibraltar Chess Festival) és un torneig d'escacs que té lloc anualment a l'Hotel Caleta a Gibraltar des del 2003. Els seus onze dies de competició se solen jugar entre finals de gener i principis de febrer. L'esdeveniment principal, el Masters, és obert a tothom, i va ser votat com el "Millor esdeveniment obert del món" per l'Association of Chess Professionals el 2011, 2012, i 2013.

## Llista de guanyadors

Des del 2007, els empats per les primeres places del torneig Masters ha estat resolt per sistemes de desempat.
    AnyGuanyador(s)Millor femenina 2003 Kotronias, Vasilios !Vasilios Kotronias Short, Nigel !Nigel Short Medvegy, Nora !Nora Medvegy 2004 Short, Nigel !Nigel Short Cramling, Pia !Pia Cramling 2005 Aronian, Levon !Levon Aronian Efimenko, Zahar !Zahar Efimenko Gueorguiev, Kiril !Kiril Gueorguiev Shirov, Alexei !Aleksei Xírov Sutovsky, Emil !Emil Sutovsky Arakhamia-Grant, Ketevan !Ketevan Arakhamia-Grant Cmilyte, Viktoria !Viktorija Cmilyte Cramling, Pia !Pia Cramling Radziewicz, Iweta !Iweta Radziewicz Skripchenko, Almira !Almira Skripchenko 2006 Gueorguiev, Kiril !Kiril Gueorguiev Zhu, Chen !Zhu Chen Stefanova, Antoeta !Antoaneta Stefanova Júkova,Natàlia !Natàlia Júkova 2007 Akopian, Vladimir !Vladímir Akopian Houska, Jovanka !Jovanka Houska 2008 Nakamura, Hikaru !Hikaru Nakamura Arakhamia-Grant, Ketevan !Ketevan Arakhamia-Grant Cmilyte, Viktoria !Viktorija Cmilyte Dronavalli, Harika !Harika Dronavalli Stefanova, Antoeta !Antoaneta Stefanova 2009 Svidler, Piotr !Piotr Svídler Dzagnidze, Nana !Nana Dzagnidze 2010 Adams, Michael !Michael Adams Júkova,Natàlia !Natàlia Júkova 2011 Ivanchuk, Vassily !Vassil Ivantxuk Dzagnidze, Nana !Nana Dzagnidze 2012 Short, Nigel !Nigel Short Yifan, Hou !Hou Yifan 2013 Vitiugov, Nikita !Nikita Vitiúgov Zhao, Xue !Zhao Xue 2014 Cheparinov, Ivan !Ivan Txeparínov Muzitxuk, Mariya !Maria Muzitxuk 2015 Nakamura, Hikaru !Hikaru Nakamura Yifan, Hou !Hou Yifan 2016 Nakamura, Hikaru !Hikaru Nakamura Muzitxuk, Anna !Anna Muzitxuk 2017 Nakamura, Hikaru !Hikaru Nakamura Wenjun, Ju !Ju Wenjun

## Referències

* ↑ http://www.chessprofessionals.org/content/acp-tournament-year-results
* ↑ http://www.chessprofessionals.org/content/special-acp-prize-be-awarded-tradewise-gibraltar-chess-festival-2013 Arxivat 2018-02-01 a Wayback Machine.
* ↑ http://www.chessprofessionals.org/content/london-candidates-tournament-year-2013 Arxivat 2016-03-03 a Wayback Machine.
* ↑ 2012 Tradewise Gibraltar Festival Hou Yifan ties, Nigel Short wins
* ↑ «Resultats i classificació Festival 2015». chess-results.com. [Consulta: 8 febrer 2015].
* ↑ «Resultats i classificació Festival 2016». chess-results.com. [Consulta: 4 febrer 2016].
* ↑ «Tradewise Gibraltar Chess Festival 2017 - Masters». chess-results.com. [Consulta: 18 novembre 2017].

## Enllaços externs

* Festival d'escacs de Gibraltar - Lloc web oficial
# Llac Romer

El llac Romer (en danès Romer Sø) és un fiord d'aigua dolça sense sortida al mar que es troba a l'extrem septentrional de la Terra del Rei Frederic VIII, prop de la costa nord-est de Groenlàndia. Es troba a l'extrem occidental de la Terra del Príncep hereu Christian, a l'oest dels Alps de la Princesa Isabel. La base militar/estació meteorològica danesa Nord, l'únic indret habitat de la zona, es troba 50 km al nord-est. El llac i els seus voltants formen part del Parc Nacional del Nord-est de Groenlàndia.
El llac Romer va ser cartografiat per primera vegada el 1933 per Lauge Koch com a part dels estudis aeris realitzats durant l'expedició a Groenlàndia Oriental de 1931 a 1934 (Treårsekspeditionen). Probablement va rebre el nom de l'astrònom/inventor danès Ole Rømer (1644–1710).
El llac Romer és famós per la seva impressionant glacera Elephant Foot, una gran glacera de peudemont amb un lòbul terminal de forma sorprenent de 5,4 kilòmetres d'ample que desemboca al llac.

## Referències

* ↑ «Catalogue of place names in northern East Greenland». Geological Survey of Denmark. Arxivat de l'original el 13 de maig 2020. [Consulta: 17 juny 2016].
* ↑ Elephant Foot Glacier - Amusing Planet
# Jürgen Schneider

Jürgen Schneider és el nom dels següents personatges:
* Jürgen Schneider (ballarí): (1936-1995), ballarí clàssic alemany.
* Jürgen Schneider (ciclista): (1949), ciclista olímpic suís.
* Jürgen Schneider (escriptor): (1952), escriptor, traductor i editor alemany.
* Jürgen Schneider (físic): (1931-2012), físic i professor universitari alemany.
* Jürgen Schneider (pedagog): (1949/50), pedagog alemany.
* Jürgen Schneider (promotor immobiliari): (1934), promotor immobiliari alemany.
# François Nicolas de Salomon

François Nicolas de Salomon Lord de Florimont, (Colmar, Alt Rin, 21 de setembre, 1739 - Boron, Territori de Belfort, 21 de novembre, 1799), va ser un general de divisió de la Revolució Francesa.

## Registres de servei

Va entrar al servei el 9 de gener de 1750 com a ensenya al regiment del Delfinat, va ser sotstinent el 3 de desembre de 1751, primer tinent el 8 d'agost de 1754 i capità el 23 de setembre de 1757. Va servir a Alemanya del 1757 al 1762, i va formar una companyia quan es va crear el regiment suís d'Eptingen l'1 de març de 1758. Va ser nomenat cavaller de Saint-Louis el 12 de març de 1763. Capità de granaders l'1 de març de 1766, va servir a Còrsega el 1768- 1769, i obté el grau de major el 16 de març de 1769. Tinent coronel el 29 d'agost de 1769, és admès en jubilació el 2 de juny de 1788.
Va reprendre el servei el 21 de maig de 1792 com a tinent coronel del 1r batalló de voluntaris de l'Alt Rin, després com a tinent coronel d'infanteria de la legió Kellermann a l'avantguarda de l'exèrcit del Centre el 5 de setembre de 1792. Va ser ascendit a general de brigada el 27 d'abril de 1793 a l'exèrcit de les costes de La Rochelle, i el 8 de juny de 1793, fou a la batalla de Montreuil-Bellay. Va ser elevat al rang de general de divisió el 30 de juliol de 1793 i va ser rellevat de les seves funcions el 28 de setembre següent.
Va tornar a l'activitat el 12 de novembre de 1794, a l'exèrcit del Rin, i va deixar d'estar actiu el 13 de juny de 1795, després de ser autoritzat a jubilar-se el 30 de maig de 1795. Admès al tractament reformista el 9 de novembre de 1798, es va jubilar el 30 de setembre de 1799.
Va morir el 21 de novembre de 1799 a Boron (Territori de Belfort).

## Fonts

* Generals who served in the French Army during the Period 1789-1814: Sabardin to Saynet Wittgenstein (anglès). The Napoleon Series / Archive.
* Charles Théodore Beauvais i Vincent Parisot, Victoires, conquêtes, revers et guerres civiles des Français, depuis les Gaulois jusqu'en 1792, tom 26, C.L.F Panckoucke, gener 1822, 414, p. 181.
* (polonès) http://www.napoleon.org.pl/dow/s.php Arxivat 2015-03-21 a Wayback Machine.
* Georges Six, Dictionnaire biographique des généraux & amiraux français de la Révolution et de l'Empire (1792-1814) (en francès), Paris: Librairie G. Saffroy, 1934, 2 vol., p. 421
# Artemidor

Artemidor és el nom dels següents personatges:
* Artemidor Aristòfan, escriptor grec
* Artemidor d'Ascaló, historiador grec
* Artemidor Capit, metge i escriptor grec
* Artemidor de Cnidos, retòric grec
* Artemidor Daldià, escriptor grec
* Artemidor d'Efes, geògraf grec
* Artemidor de Pàrion, astrònom grec que és esmentat per Sèneca
* Artemidor de Tars fou un escriptor grec que és esmentat per Estrabó com un dels personatges principals de la ciutat
* Artemidor de Tralles, esportista grec
* Artemidor fou un filòsof megàric que segons Diògenes Laerci va escriure un llibre contra Crisip.
* Artemidor, metge grec
* Artemidor Corneli, metge grec
* Artemidor fou un poeta grec que va escriure unes elegies sobre l'amor.
* Artemidor fou un pintor grec que va viure al final del segle i. És esmentat per Marc Valeri Marcial.
# Llau d'Encua

La llau d'Encua és un curs d'aigua afluent de la Noguera Pallaresa per la dreta, en el pantà dels Terradets. Pertany a la conca del Noguera Pallaresa. Discorre íntegrament pel terme municipal de Castell de Mur, en el seu antic terme de Guàrdia de Tremp.
Es forma a la zona de los Prats, al nord del poble de Cellers, des d'on davalla cap a l'est-sud-est, per abocar-se al cap de poc en la Noguera Pallaresa, en aigües del pantà dels Terradets, 900 metres al nord-nord-est del poble esmentat.

## Enllaços externs

* Institut Cartogràfic de Catalunya
# Collet de la Fusta

El Collet de la Fusta és una collada situada a 816,3 metres d'altitud del terme municipal de Navès, al Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Casa Barangé

La Casa Barangé és una obra racionalista de Barcelona protegida com a Bé Cultural d'Interès Local.
La Casa Barangé està situada al barri de Vallcarca, tot just a tocar del viaducte de Vallcarca. És una casa aïllada i unifamiliar, enfrontada a la plaça Mons, consistent en una planta baixa i dues plantes destinades a l'habitatge.
Les façanes més ressenyables són aquelles que menen a la plaça Mons i a la pròpia parcel·la, mentre que les del carrer Gustavo Adolfo Bécquer i al darrere del terreny tenen un menor protagonisme. En les primeres, tota l'estructura s'articula en una multiplicitat de volums quadrangulars que no trenquen els eixos cúbics generals. La planta baixa presenta un bon nombre de finestrals allargats i de diferents cossos. Del costat del porta en neix una escala que dona pas a un dels elements més interessants d'aquest edifici. Es tracta d'una balconada curvilínia, una marquesina i un finestrals estret també corregut. Aquests elements confereixen la major part del protagonisme de l'edifici a aquest tram, on es trenca l'essència cúbica del conjunt. La segona planta, que té nous volums cúbics que donen pas a petites terrasses. Les façanes secundàries tenen un bon nombre d'obertures no emmarcades i situades de manera aleatòria, o almenys amb un aire poc ordenat.
El tractament dels paraments de façana i els elements tubulars de les baranes configuren una altra característica habitual en les obres del Grup d'Arquitectes i Tècnics Catalans per al Progrés de l'Arquitectura Contemporània (GATCPAC). Malgrat les modificacions que ha sofert la construcció, continua expressant el llenguatge volumètric que l'arquitecte va transmetre. L'estat de conservació del conjunt és bo.

## Referències

* ↑ «Casa Barangé». Ajuntament de Barcelona.
* 1 2 3 «Casa Barangé». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 desembre 2017].

## Enllaços externs

* «Casa Barangé». Cercador Patrimoni Arquitectònic. Ajuntament de Barcelona.
# Fortí de la Rapinya

El Fortí de la Rapinya o Castell Carlista és un castell o fortí construït als inicis de la Primera Guerra Carlina al terme municipal de Sallent (Bages) catalogat a l'Inventari del Patrimoni Arquitectònic de Catalunya. Aquesta fortificació dominava el camí de Manresa a Berga, que passava pel pla de la Rampinya, ensems dominava el pont d'entrada a la població. Després fou abandonat, subsistint la teulada pins a principis del segle xx.
L'edifici té planta rectangular, estava cobert amb una teulada de doble vessant. L'entrada està a migdia amb una petita porta. Els murs estaven foradats per dues fileres d'espitlleres i tres finestres permetien d'ús de canons en el pis superior. A l'interior no resta més que alguns pilars i de voltes. El material emprat en la construcció és de poca qualitat, només les cantonades estan fetes amb bons carreus relativament grossos.

## Notes

* ↑ http://patrimonicultural.diba.cat/uploads/08191/memoria.pdf Arxivat 2015-12-08 a Wayback Machine.
* 1 2 «Castell Carlista». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Family Broadcasting Corporation

Family Broadcasting Corporation (FBC) és una corporació de canals de televisió evangèlics, anteriorment anomenada LeSEA. LeSEA és un acrònim que significa: Lester Sumrall Evangelical Association (en català: Associació Evangèlica Lester Sumrall).
Family Broadcasting Corporation, també coneguda com a World Harvest Television, és un canal de televisió cristiana nord-americà amb més de 40 emissores afiliades a diverses ciutats dels Estats Units, arribant també fins a altres països mitjançant la connexió via satèl·lit. La seu central de Family Broadcasting Corporation (en català: Corporació de Radiodifusió Familiar) es troba a South Bend, Indiana, i emet programació religiosa. Els dos programes més importants del canal són el programa d'entrevistes The Harvest Show i el musical Live from Studio B.
Pete Sumrall, és el fill del fundador de la cadena, el difunt Dr. Lester Sumrall, és el president de la corporació. Les estacions de televisió ofereixen, a més de programes religiosos, alguns programes de jardineria i decoració, sèries i pel·lícules clàssiques, i programes infantils. FBC també opera tres estacions de ràdio d'ona curta a: Maine, Carolina del Sud, i Hawaii.

## Referències

* ↑ «familybroadcastingcorporation.com/» (en anglès). Arxivat de l'original el 2018-12-01. [Consulta: 1r desembre 2018].

## Enllaços externs

* Family Broadcasting Corporation (anglès)